
Kako da pomognemo djetetu da spozna svoga Gospodara?


* 
* 
* 
* 
* 
* 
* 

 
Kako da pomognemo djetetu da spozna svoga Gospodara?

Hvala Allahu! Dijete treba podučiti spoznaji Allaha na odgovarajući način u skladu djetetovim razvojnim stupnjem. Treba ga podučiti da je Uzvišeni Allah jedan, da nema sudruga, podučiti ga da je On Stvoritelj svega, Stvoritelj nebesa i Zemlje, ljudi i životinja, drveća i rijeka i svega ostaloga. Odgajatelj bi trebao iskoristiti neke prizore pa upitati dijete dok je u bašči ili prirodi o tome ko je Stvoritelj vode i rijeka i drugih prirodnih ljepota, i da mu na taj način skrene pažnju na veličinu Stvoritelja. Roditelji ili odgajatelj mogu biti u autu s djecom na nekom putovanju, i u trenucima zalaska sunca, koje postepeno zalazi, može djeci skrenuti pažnju na Allahovu moć samo u tom prizoru.


Također, dijete treba usmjeriti i da spozna Allahovu dobrotu i blagodati koje mu je podario, poput zdravlja i sl. Treba ga, naprimjer, upitati: „Znaš li ko ti je darovao blagodat sluha i vida?“; “Ko ti je dao snagu i moć da se krećeš?” Treba ga podsticati na ljubav prema Allahu i zahvalnost na svim ovim blagodatima. Podsticaj djeteta na ljubav prema Allahu i onome što Allah voli ima pozitivne implikacije na dijete, prije ili kasnije.


Majka, na drugom spratu zgrade, otvorila je prozor kako bi prozračila sobu, ali je njeno dijete ubrzo stiglo i zatvorilo prozor. Kad ga je majka upitala zašto je to učinilo, reklo je: „Na jednom prozoru komšije vidio sam tuš-kabinu, ne želim gledati u nešto što ne voli moj Gospodar.“


Nekada će se desiti da dijete upita da li Allah jede ili spava? Tada mu treba odgovoriti da Uzvišeni Allah ne sliči ničemu, i da On sve čuje i sve vidi, da Ga ne obuzima drijemež niti san i da Allah nema potrebe za snom, hranom i pićem kao mi.


Ovakav način olakšanog upoznavanja djeteta i pojašnjenjā na adekvatan način pomaže mu da istinski spozna Uzvišenog Allaha i da je dijete svijesno Allahove kontrole i u javnosti i u tajnosti.


Odgovor preuzet sa stranice islamqa, pod nadzorom šejha ***[Saliha Munedžida](https://pitajucene.com/search/Muned%C5%BEd%C5%BEid/answers/ "Pretraži odgovore od Saliha Munedžida")***


<https://islamqa.info>


